
1. Възложител – Изпълнителният директор на Специализирана болница за активно лечение на инфекциозни и паразитни болести „Проф. Иван Киров” ЕАД, София

2. Обект на поръчката и по трите обособени позиции е доставка по смисъла на чл. 3, ал. 1, т. 2 от ЗОП.
.3. Предмет на поръчката

Предметът на обществената поръчка е доставка на медицински изделия, превързочни материали и памперси, лекарствени продукти (прахообразни и течни) за нуждите на СБАЛИПБ „Проф. Иван Киров” ЕАД”.

Поръчката е разделена на три обособени позиции. Медицинските изделия, превързочните материали и памперси и лекарствените продукти (прахообразни и течни) са посочени изчерпателно в техническите спецификации по съответните обособени позиции. Всяка от позициите съдържа, номенклатурни единици, както следва: първа обособена позиция с наименование: „Медицински изделия” включва 55 единици; втора обособена позиция с наименование „Превързочни материали и памперси” включва 17 номенклатурни единици; трета обособена позиция с наименование „Лекарствени продукти (прахообразни и течни)” включва 23 номенклатурни единици. Участниците могат да подават предложения за една, две или всички обособени позиции, както и за една или повече номенклатурни единици, включени в съответните обособени позиции.

Важно! В обособена позиция 1 се съдържат номенклатурни единици, спрямо които се прилага частична комплексност. Участниците могат да кандидатстват за отделни номенклатурни единици от обособена позиция 1, но като съобразяват следното изискване: за номенклатурните единици, които съдържат повече от един продукт, се подава само комплексно предложение и те са, както следва: 1, 2, 3, 9,12, 15, 16,17, 18, 19, 20, 21, 23, 28,  31, 32, 34, 35, 42,  44, 45, 46, 53, и 55. В случай че участник подава предложение за цитираните номенклатурни единици и не е спазил изискването за комплексност, то той ще бъде отстранен от оценка и класиране относно същите номенклатурни единици.
4. Правно основание за откриване на процедурата

Възложителят обявява настоящата процедура за възлагане на обществена поръчка на основание чл. 18, ал. 1, т. 12 във връзка с чл. 20, ал. 2, т. 2 от ЗОП.
5. Прогнозна стойност на поръчката – 90000 лева без ДДС. Посочената прогнозна стойност представлява изискване към максималния размер на ценовите предложения.

Прогнозната стойност на поръчката е разпределена по позиции, както следва:

Позиция 1 – 74600 лв. (седемдесет и четири хиляди и шестотин лева) без ДДС  
Позиция 2 – 6100 лв. (шест хиляди и сто лева) без ДДС 
Позиция 3 - 9300 лв. (девет хиляди и триста лева) без ДДС  
6. Финансиране на обществената поръчка и начин и условия на плащане и по трите обособени позиции
Обществената поръчка се финансира  със средства на лечебното заведение

Плащанията се извършват по банков път по посочената сметка на ИЗПЪЛНИТЕЛЯ в срок до 60 (шестдесет) дни след получаване на фактура, окомплектована с приемо-предавателен протокол, копие от писмената заявка от ВЪЗЛОЖИТЕЛЯ и екземпляр от стоковата разписка на ИЗПЪЛНИТЕЛЯ. 
 Предлаганата цена за продуктите и по трите обособени позиции трябва да е крайна и да включва всички разходи за изпълнение на предмета на договора, като: разходите за транспортиране и доставка до мястото за доставка.
Участниците изготвят своята ценова оферта в лева, без включен ДДС, по реда и начина, указани в настоящата документация. Предложените ценови оферти по предходното изречение следва да включват всички преки и непреки разходи, които участникът ще извърши за изпълнението предмета на обособената позиция, в т.ч. разходи за доставка до мястото на доставка; разходи за разтоварване и други, които са свързани с доставката
Важно: Ценовите предложения на участниците по съответните обособени позиции в обществената поръчка следва да бъдат съобразени с вида на доставката, описана в техническата спецификация,.
7. Място на изпълнение на поръчката и по трите обособени позиции – Република България, Болнична аптека към СБАЛИПБ „Проф. Иван Киров” ЕАД– София, бул. „Акад. Иван Евстатиев Гешов” № 17.
8. Срок на изпълнение на поръчката. Срокове за изпълнение  на поръчката и по трите обособени позиции е 1 (една) година, считано от 23.12.2020 г. или от датата на сключване на договора, ако е след 23.12.2020 г., но не по-късно от сключване на нов договор за възлагане на обществена поръчка със същия предмет.

ІІІ.1. ИЗИСКВАНИЯ  КЪМ УЧАСТНИЦИТЕ 

А.ОБЩИ ИЗИСКВАНИЯ

1. В процедурата за възлагане на обществената поръчка може да участва, като подава оферта, всяко българско или чуждестранно физическо или юридическо лице или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която то е установено, което отговаря на изискванията, посочени в Закона за обществените поръчки и обявените изисквания от Възложителя в настоящите указания, в обявлението и документацията за участие.
2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за участие. Офертите трябва да се изготвят и представят в съответствие с изискванията на чл. 101 от ЗОП и чл. 47 от ППЗОП. 
Б. ОСНОВАНИЯ ЗА ОТСТРАНЯВАНЕ

1. Възложителят отстранява от участие в процедура за възлагане на обществена поръчка участник, за който е налице поне едно от следните обстоятелства:

1.1. осъден е с влязла в сила присъда, за престъпление по чл. 108а, чл. 159а–159г, чл. 172, чл. 192а, чл. 194–217, чл. 219–252, чл. 253–260, чл. 301–307, чл. 321, 321а и чл. 352–353е от НК;

1.2. осъден е с влязла в сила присъда, за престъпление, аналогично на тези по т. 1.1, в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, доказани с влязъл в сила акт на компетентен орган. Тази разпоредба не се прилага когато размерът на неплатените дължими данъци или социално осигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лева (чл. 54, ал. 5 от ЗОП);

1.4. е налице неравнопоставеност в случаите по чл. 44, ал. 5 от ЗОП – когато не може да се осигури спазване на принципа за равнопоставеност, участникът, участвал в пазарните консултации и/или в подготовката за възлагане на поръчката, се отстранява от процедурата, ако не може да докаже, че участието му не води до нарушаване на този принцип; 

1.5. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;
б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301–305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

1.7. е налице конфликт на интереси, който не може да бъде отстранен (чл. 54, ал. 1 от ЗОП).

Основанията по т. 1.1, 1.2 и 1.7. се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В случаите, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1.1, 1.2 и 1.7 се отнасят и за това физическо лице (чл. 54, ал. 2 и 3 от ЗОП).

2. Възложителят ще отстрани от участие в процедурата всеки участник при наличието на някое от следните обстоятелства за незадължително отстраняване (чл. 55, ал. 1, т.1, 3, 4 и 5 от ЗОП): 

2.1 обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от ТЗ, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен; 

2.2. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

2.3. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

2.4. опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществената поръчка, като основанията по т. 2.4. се отнасят за лицата, които представляват участника и за членовете на неговите управителни и надзорни органи  съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В случаите, когато участникът или юридическо лице в състава на негов контролен или управителен орган се представлява от физическо лице по пълномощие, основанията по т. 2.4 се отнасят и за това физическо лице (чл. 54, ал. 2 и 3 от ЗОП).
3. Възложителят отстранява от процедурата участници, за които са налице и следните национални ограничения: 

3.1. които не са съобразили забраната на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС);

3.2. за които е налице свързаност по смисъла на пар. 2, т. 45 от ДР на ЗОП между участници в конкретна процедура (чл. 107, т. 4 от ЗОП);

3.3. за които са налице обстоятелства по чл. 69 от Закона за противодействие на корупцията и за отнемане на незаконно придобитото имущество; 

При същите условия основанията в тази точка се отнасят и за:

· всеки член на обединението, когато участникът е обединение, което не е юридическо лице;

· всеки подизпълнител и всяко трето лице, когато участникът е декларирал, че ще използва подизпълнител/и за изпълнението на поръчката и/или ресурсите на трети лица по отношение на критериите, свързани с техническите способности и професионалната компетентност.

3.4. които не отговарят на поставените критерии за подбор или не изпълняват друго условие, посочено в обявлението за обществена поръчка или в документацията;
3.5. които са представили оферта, която не отговаря на предварително обявените условия за изпълнение на поръчката;
3.6. които не са представили в срок обосновка по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП.

3.7. които след покана от Възложителя и в определения в нея срок не удължат или не потвърдят срока на валидност на офертите си

3.8. подали оферти, които не отговарят на условията за представяне, включително за форма, начин, срок и валидност. 
3.9. лице, което е нарушило забрана по чл. 101, ал. 9 или 10 ЗОП
  3.10. които не са представили в срок информация и документи съгласно реда по чл. 54, ал. 8-10 от ППЗОП при установена липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, съответно когато представените документи не отстраняват допуснатата нередовност или не отговарят на предварително обявените условия.

4. Участник, за когото са налице основанията по чл. 54, ал. 1 от ЗОП (т. 1 от този раздел) и посочените от Възложителя основания по чл. 55, ал. 1 (без т. 2) от ЗОП (т. 2 от този раздел), има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.  

5. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, Възложителят не го отстранява от процедурата.

Мотивите за приемане или отхвърляне на предприетите мерки и представените доказателства за това се посочват в решението за класиране или прекратяване на процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност да представи доказателства, че е предприел мерки, които гарантират неговата надеждност, за времето, определено с присъдата или акта (чл. 56, ал. 5 от ЗОП).
6. Участниците са длъжни да уведомят писмено Възложителя в 3-дневен срок от настъпване на някое от основанията по чл. 54, ал. 1 от ЗОП (т. 1 от този раздел), чл. 101, ал. 11 от ЗОП (т. 3.2 от този раздел) или на някои от обстоятелствата по чл. 55, ал. 1 (без т. 2) от ЗОП (т. 2 от този раздел).

8. При подаване на оферта участникът декларира липсата на основанията/ обстоятелствата за отстраняване и съответствието с критериите за подбор в Единен европейски документ за обществени поръчки в електронен вид (ЕЕДОП). В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. 
Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката.
Възложителят няма право да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки. (чл. 67, ал. 8 от ЗОП). 

9. Когато участникът е обединение, което не е регистрирано като самостоятелно юридическо лице, участниците в обединението сключват договор (или представят друг документ, от който да е видно правното основание за създаване на обединението). Договорът/документът за създаване на обединение за участие в настоящата обществена поръчка, следва да бъде представен в копие.
Договорът/Документът следва да съдържа следната информация във връзка с обществената поръчка:

· данни за членовете на обединението;

· седалище и адрес за кореспонденция;

· всички членове на обединението са солидарно отговорни за изпълнението на договора; 

· определено лице/партньор, представляващ обединението, за целите на поръчката;

· правата и задълженията на участниците в обединението;

· дейностите,  които ще изпълнява всеки член в обединението;

· срокът на обединението, който е най-малко за времето, за което поръчката ще бъде изпълнена;

· всички членове на обединението са задължени да останат в него за целия период на изпълнение на договора;

10. Възложителят не поставя и няма изискване за създаване на юридическо лице, в случай че избраният за Изпълнител участник е обединение от физически и/или юридически лица.
В. КРИТЕРИИ ЗА ПОДБОР 

1. Годност да упражнява определена професия/дейност


Участниците по поз. 1 и 2 за доставка на медицински изделия трябва да притежават Валидно разрешение/удостоверение за търговия на едро с медицински изделия на територията на Р. България.  

За доказване на съответствието с поставеното условие при подаване на оферта участникът попълва раздел А, част IV от ЕЕДОП.  

Участниците по поз. 3 за доставка на лекарствени продукти (прахообразни и течни) трябва да притежават удостоверение за регистрация за търговия на едро с лекарствени продукти или разрешение за търговия на едро с лекарствени продукти, или разрешение за производство на лекарствени продукти, или разрешение за внос на лекарствени продукти – издадени по реда на Закона за лекарствените продукти в хуманната медицина (ЗЛПХМ).
За доказване на съответствието с поставеното условие при подаване на оферта участникът попълва раздел А, част IV от ЕЕДОП.  

2. Минимални изисквания за технически и професионални способности на участниците. Няма изисквания
Г. ИЗПОЛЗВАНЕ НА КАПАЦИТЕТА НА ТРЕТИ ЛИЦА

1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност. “Трети лица“ по смисъла на ЗОП са всички лица, различни от кандидата или участника (пар. 55а от ДР на ЗОП).
2. За всяко трето лице се представя отделен ЕЕДОП с надлежно попълнена информацията по раздел А „Информация за икономическия оператор“ и раздел Б „Информация за представителите на икономическия оператор“ от Част II „Информация за икономическия оператор“, цялата Част III „Основания за изключване“, както и приложимите полета от Част IV „Критерии за подбор“ на ЕЕДОП, доколкото информацията в тях има отношение към специфичния капацитет на третото лице, който участникът ще използва.

3. Когато участникът се позовава на капацитета на трети лица, посочва това в ЕЕДОП, Част ІІ „Информация за икономическия оператор“, Раздел В „Информация относно използването на капацитета на други субекти“.

4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. 

5. Възложителят изисква от участника да замени посоченото от него трето лице, ако то не отговаря на някое от условията за подбор. 

6. Когато участникът се позовава на капацитета на трети лица за доказване на опит и професионална компетентност за изпълнение на поръчката, тези трети лица следва да участват в изпълнението на частта от поръчката, за която е необходим този капацитет.
7. При използване на трети лица, участникът трябва да може да докаже, че ще разполага с техните ресурси, като представи документи за поетите от третите лица задължения.
Д. ПОДИЗПЪЛНИТЕЛИ

1. Когато участникът ще ползва подизпълнител/и, чийто капацитет няма да ползва по отношение на поставените от Възложителя критерии за подбор, посочва списък с конкретните подизпълнители в ЕЕДОП, Част ІІ „Информация за икономическия оператор“, Раздел Г „Информация за подизпълнители, чийто капацитет икономическият оператор няма да използва“ и попълва в Част ІV „Критерии за подбор“, Раздел В „Технически и професионални способности“, поле „Възлагане на подизпълнители в процентно изражение“ вида и дела (процентно изражение) от поръчката, които възнамерява да възложи на всеки.

2. Участникът посочва подизпълнителите, чийто капацитет ще ползва във връзка с поставените критерии за подбор, в ЕЕДОП, Част ІІ „Информация за икономическия оператор“, Раздел В „Информация относно използването на капацитета на други субекти“ и попълва в Част ІV „Критерии за подбор“, Раздел В „Технически и професионални способности“, поле „Възлагане на подизпълнители в процентно изражение“ конкретните подизпълнители, вида и дела (процентно изражение) от поръчката, които ще възложи на всеки един, ако възнамерява да използва такива.

За всеки подизпълнител се представя отделен ЕЕДОП, в който се посочва информацията по раздел А „Информация за икономическия оператор“ и раздел Б „Информация за представителите на икономическия оператор“ от Част II „Информация за икономическия оператор“, цялата Част IIІ „Основания за изключване“, както и съответната информация в Част IV „Критерии за подбор“ от ЕЕДОП, доколкото тя има отношение към специфичния капацитет, който участникът ще използва.

3. По отношение на всички подизпълнители не трябва да са налице основанията за отстраняване от процедурата.

4. Независимо от възможността за използване на подизпълнители, отговорността за изпълнение на договора за обществената поръчка е на Изпълнителя.

5. При използване на подизпълнител/и участникът трябва да представи доказателство за поетите от подизпълнителите задължения.

Е. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА

1. Участникът, избран за Изпълнител, при изпълнение на поръчката следва да се придържа точно към изискванията на процедурата и приложенията към нея, включително Техническата спецификация, приложимото национално и европейско законодателство,  своето Техническо и Ценово предложение.
2. Участникът, избран за Изпълнител, сключва договор за възлагане на обществената поръчка в съответствие с проекта на договор към настоящата документация, като се задължава да изпълни поръчката съгласно изискванията на Възложителя и направеното от него Техническо и Ценово предложение.

3. Изпълнението на договора следва да се осъществява в пълна координация с Възложителя.

4. Предлаганите медицински изделия следва да отговарят на следните изисквания:

· да отговарят на изискванията на Закона за медицинските изделия (ЗМИ);
· да имат декларация за съответствие от производителя или неговия упълномощен представител или СЕ сертификат за съответствие с Директива 98/79/ЕО, издаден от нотифициран орган по смисъла на ЗМИ;

· остатъчният срок на годност към датата на доставката да не бъде по-малък от 70% от обявения от производителя.


Предлаганите лекарствени продукти следва да отговарят на следните изисквания: 


· да притежават валидно разрешение за употреба в страната, издадено по реда на Закона за лекарствените продукти в хуманната медицина (ЗЛПХМ) или Регламент (ЕО) № 726/2004 г. на Европейския парламент и Съвета (вж. чл. 23, ал. 1 от ЗЛПХМ). В случай на изтичане на срока на разрешението за употреба на лекарствен продукт през съответната година, за която се изпълнява обществената поръчка, участникът декларира в съответствие с чл. 55, ал. 6 от ЗЛПХМ, че количествата за лекарствения продукт са налични;

· предлаганите лекарствени продукти трябва да имат остатъчен срок на годност към датата на доставката, който да бъде не по-малък от 70% от обвения от производителя.

5.Срок на доставка следва да е не по-дълъг от 48 часа след получаване на писмената заявка на възложителя.
ІІІ.2. ИЗИСКВАНИЯ И УКАЗАНИЯ ЗА ПОДГОТОВКА НА ОФЕРТАТА 
Документите, свързани с участието в процедурата се представят в една обща запечатана непрозрачна опаковка. Условията в образците от документацията за участие са задължителни за участниците и не могат да бъдат променяни от тях.

Всички документи трябва да са валидни най-малко към датата на тяхното представяне, ако не е посочено друго в документацията.
Опаковката включва документите по чл. 39, ал. 2 и ал. 3, т. 1 от ППЗОП, опис на представените документи и отделен запечатан непрозрачен плик с надпис „Предлагани ценови параметри“, за всяка една обособена позиция, по която кандидатства участника, който съдържа ценовото предложение по чл. 39, ал. 3, т. 2 от ППЗОП. 
Когато участник подава оферта за повече от една обособена позиция, в опаковката за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис „Предлагани ценови параметри", с посочване на позицията, за която се отнасят.
Тъй като критериите за подбор по обособени позиции 1 и 2 са еднакви се допуска документите по чл. 39, ал. 2 от ППЗОП да се предоставят общо за двете позиции. 

Внимание! Участниците трябва да представят мостри на номенклатурните единици, за които участват, ако такива се изискват. Непредставянето на мостри води до отстраняване на участника от класиране за съответната номенклатурта единица. Мострите да са в оригинална опаковка. За всяка номенклатурна единица от съответната обособена позиция посочена в техническата специфиация се представя мостри, както е посочено в таблицата. Мострите ще се тестват и проверяват за съответствие с поставените от Възложителя изисквания.Върху опаковката на мострите да е поставен поредния номер на обособената позиция и номера на номенклатурната единица/единици от Техническата спецификация, име на участника, подпис   на  представляващучастника.

Липсата на мостри за някой от продуктите по обособена позиции 1 и 2, за които се изискват такива е основание за отстраняване на участника за продукта от съответната обособена позиция.

    Мострите ще бъдат разгледани заедно с „Предложение за изпълнение на поръчката”.

    Мострите се предават заедно с офертата запечатани в кашон от участника лично или от упълномощен от него представител или по пощата с препоръчано писмо с обратна разписка или чрез куриерска служба. Върху кашона участника записва:  

	МОСТРИ

Представени от ……………………………………………….участник в

	публично състезание с предмет „ Доставка на медицински изделия, превързочни материали и памперси, лекарствени продукти (прхообразни и течни) за нуждите на СБАЛИПБ „Проф. Иван Киров” ЕАД”

	Номенклатурни единици и Позицията, за които се подават мостри........................................

	


Участникът трябва да проучи всички образци, условия и спецификации на настоящата документация. Невъзможността да предостави цялата информация, изисквана в документацията, или представянето на оферта, неотговаряща на условията на Възложителя от обявлението и документацията, може да доведе до отстраняването му.
Техническо предложение, което не съдържа и не покрива минималните технически изисквания на Възложителя, заложени в настоящата документация и в техническата спецификация, не се допуска до оценка и се отстранява.

Подробно описание и указания за попълване на ЕЕДОП, на Техническото и Ценовото предложение се съдържат в р. VІ. ОБРАЗЦИ НА ДОКУМЕНТИ И УКАЗАНИЯ ЗА ПОДГОТОВКАТА ИМ, неразделна част към настоящата документация.

Желаещите да участват в процедурата за възлагане на обществената поръчка подават лично, чрез упълномощено лице или по пощата, или друга куриерска услуга офертите си в деловодството  на СБАЛИПБ „Проф.Иван Киров”ЕАД, на адрес: гр. София, бул. „Акад. Иван Гешов” 17, всеки работен ден от 09:00 ч. до 16:00 ч., включително на датата, посоченa като краен срок за подаване на офертите в обявлението за обществената поръчка.
Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.
Възложителят не се ангажира да съдейства за пристигането на офертата на адреса и в срока, определени от него. Участникът не може да иска от възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

ІІІ.3. ПРОВЕЖДАНЕ НА ПРОЦЕДУРАТА 

Възложителят провежда процедурата, когато има получена поне една оферта до крайния срок за представяне на офертите, определен в обявлението за обществената поръчка.

След изтичането на срока за получаване на оферти за участие Възложителят назначава комисията по чл. 103, ал. 1 от ЗОП със заповед по чл. 51 от ППЗОП.  

Комисията осъществява своята дейност при условията на ЗОП и ППЗОП.

Комисията оценява офертите в съответствие с предварително обявените условия и критерия за възлагане. 

Комисията изготвя протокол и доклад за резултатите от работата си съгласно ЗОП и ППЗОП. 
В 10-дневен срок от получаване на доклада Възложителят го утвърждава или го връща на комисията с писмени указания. В 10-дневен срок от утвърждаване на Доклада на комисията, Възложителят издава решение за определяне на изпълнител/и и/или за прекратяване на процедурата. 

В тридневен срок от издаването, Решението се изпраща на участниците, като в него се посочва връзка към електронната преписка в профила на купувача, където са публикувани протоколите и окончателните доклади на комисията.

Възложителят сключва писмен договор за изпълнение по всяка една от обособените позиции с участника/ците, определен/и за изпълнител/и за съответните номенклатурни единици по съответната обособена позиция. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на обособената позиция. Промени в проекта на договор се допускат по изключение, в предвидените от закона случаи.

Договорът за възлагане се сключва с участника, определен за изпълнител за номенклатурните единици по съответната обособена позиция не по-рано от изтичане на 14-дневен срок от уведомяването на заинтересованите участници за решението за определяне на изпълнител. (чл.112, ал.6 от ЗОП).

Преди сключването на договора, определеният за изпълнител е длъжен да изпълни условията на чл. 112, ал. 1 от ЗОП, както и да представи декларация по чл. 42, ал. 2, т. 2 , чл. 63, ал. 4 (при необходимост) и чл. 66, ал.2 от Закона за мерките срещу изпирането на пари (ЗМИП). 

В случаите по чл. 112, ал.1 ЗОП възложителят няма право да изисква документи, които вече са му били предоставени, и са актуални. В тези случай преди сключване на договора определеният изпълнител декларира писмено, че предоставените документи са актуални. 

Възложителят не сключва договор, когато участникът, класиран на първо място:

· откаже да сключи договор, включително чрез неявяването на уговорената дата за сключване на договора, освен ако неявяването е по обективни причини, за което Възложителят е уведомен своевременно;

· не изпълни някое от условията по чл. 112, ал. 1 от ЗОП или

· не докаже, че не са налице основания за отстраняване от процедурата

· не представи декларация по чл. 42, ал. 2, т. 2 , чл. 63, ал. 4 (при необходимост) и чл. 66, ал. 2 от Закона за мерките срещу изпирането на пари (ЗМИП).

И за трите обособени позиции: При подписване на договор Изпълнителят представя гаранция, която да обезпечи изпълнението предмета на обособената позиция 
 
Размерът на гаранцията за обезпечаване изпълнението на договора и по трите обособени позиции е 3 (три) на сто от стойността на Договора, без ДДС. Гаранцията трябва да е представена в оригинал към момента на сключване на договора за възлагане на обществената поръчка със срок на валидност 30 дни след изтичане на крайния срок на договора. Гаранцията се предоставя в една от следните форми:

· парична сума, преведена по банкова сметка в лева на СБАЛИПБ „Проф.Иван Киров”ЕАД
· банкова гаранция за изпълнение на договора в оригинал в полза на Възложителя. Срокът на валидност на представената банкова гаранция за изпълнение на договора следва да е 30 дни след изтичане срока на договора. Банковата гаранция за изпълнение трябва да бъде безусловна, неотменяема и изискуема при първо писмено поискване от Възложителя, в което е посочено, че Изпълнителят не е изпълнил задължение по договора за възлагане на обществената поръчка;

· застраховка, която обезпечава изпълнението, чрез покритие на отговорността на Изпълнителя. Гаранцията под формата на застраховка трябва да съдържа всички условия в полза на Възложителя, отнасящи се до банковата гаранция.

Участникът, определен за Изпълнител по съответната обособена позиция, избира сам формата на гаранцията за изпълнение. Условията и сроковете за задържане или освобождаване на гаранцията за изпълнение се уреждат в договора за обществена поръчка. Възложителят освобождава паричните гаранции по този раздел без да дължи лихви за периода, през който средствата законно са престояли при него.

Гаранцията може да се предостави от името на Изпълнителя за сметка на трето лице – гарант.

В случай на възникване на необходимост, Изпълнителят се задължава да удължи срока на банковата гаранция за добро изпълнение или срокът на застраховката или да внесе по сметката на Възложителя нова гаранция за изпълнение на договора, съобразена със срока на договора.

